钦定古今图书集成/明伦汇编/闺媛典/第235卷 > 锁珍妻李氏
## 钦定古今图书集成/明伦汇编/闺媛典/第235卷 > 锁珍妻李氏

按《河南府志》：“李氏，永宁诸生锁珍妻。夫亡，氏年二十
二，生一男一女。男甫五月，自命之曰光前，冀有成以
存夫后。光前八岁而殇，氏痛悼成疾，犹力疾以事姑
嫜，曲尽妇道，十五年如一日。及病笃，泣谓姑曰：‘所遗
一女，姑在无虑，但未得终事翁姑为恨耳’。”既死，两目
不瞑如生。邑人士以闻于官，表其闾。